Витолд Пилецки (; 13. мај 190125. мај 1948) је био пољски коњички официр, обавештајни агент и вођа у покрету отпора. Служио је као коњички официр у пољској армији током Пољско-совјетског рата и Другог светског рата. Пилецки је такође био кооснивач покрета отпора Тајна пољска армија, а кансије припадник Армије Крајове. Сачинио је Витолдов извештај, први потпуни обавештајни извештај о злочинима у концентрационом логору Аушвиц. Пилецки је био католик и пољски патриота који је своју борбу сматрао моралном и патриотском дужношћу.